Γιατί επιμένουν να παίζουν την κυβέρνηση;\nΤο 43,9% των συμπατριωτών μας (ο ένας στους δύο δηλαδή) δηλώνει στο τελευταίο ευρωβαρόμετρο ότι δουλεύει μόνο για να τα φέρει βόλτα και να πληρώσει τους λογαριασμούς του σπιτιού του κάθε μήνα (νερό, ηλεκτρικό, τηλέφωνο, φαγητό, καταναλωτικά αγαθά καθημερινής χρήσης κ.λπ.).\nΔηλαδή δεν ζει σαν άνθρωπος αλλά σαν υποζύγιο που δουλεύει σκληρά, ταΐζεται για να ζει και να δουλεύει και σταβλίζεται -κυριολεκτικά- σε πόλεις απάνθρωπες και δηλητηριασμένες.\nΓια κάποιους αυτό συνέβαινε πάντα. Τώρα όμως η συγκυβέρνηση Παπανδρέου – Στρος Καν έβαλε σε όλους σχεδόν το φόβο ότι θα ζουν ακριβώς έτσι, όσοι βρουν δουλειά (δουλεία) και όχι βέβαια εργασία (έργο, δημιουργία).\nΙδιαίτερα τους νέους τους οδηγεί στον πανικό της βεβαιότητας ότι μέχρι να γεράσουν δεν θα ζήσουν δημιουργικά και όταν γεράσουν δεν θα έχουν σύνταξη και πρόνοια.\nΚαι ο πρωθυπουργός προεδρεύει στο γραφικό Πόρο, ανάμεσα σε ουζάκια και μπάνια στον όμορφο Σαρωνικό της Σοσιαλιστικής Διεθνούς, που όμοιοί του από όλο τον κόσμο συζητούν ευωχούμενοι για… τα παγκόσμια οικονομικά θέματα!\nΤην ίδια ώρα οι υπουργοί του, σαν τα ποντίκια, βλέπουν το βούλιαγμα του κυβερνητικού σκάφους και τρέχουν αλλόφρονα στα κανάλια και τον Τύπο, πηδώντας έξω από το υπουργικό συμβούλιο και τα θεσμικά όργανα με δηλώσεις, όπως του Χ. Καστανίδη, ότι χρειάζεται εκλογική νομιμοποίηση η κυβέρνηση, επειδή άλλα επαγγέλθηκε το 2009 και άλλα κάνει, του Δ. Ρέππα που επανήλθε κατά Γ. Παπακωνσταντίνου και του Γ. Πανάρετου (Παιδείας) που κατήγγειλε τον Φ. Σαχινίδη (Οικονομίας) για κοροϊδία! Γιατί επιμένουν να παίζουν την κυβέρνηση; Ωραίος δεν είναι ο μαγευτικός Πόρος ή η Καραϊβική…\nPublié par mark Ferran à l'adresse 10:48 π.μ.


Θεσσαλονίκη: Θετικοί στον κορονοϊό ο γαμπρός και άλλοι 2 καλεσμένοι μετά από γαμήλιο γλέντι – Dikastiko.gr\nΈνα γαμήλιο γλέντι στις 25 Ιουλίου στο Αμπελόκηπους της Θεσσαλονίκης, με περισσότερους από 150 καλεσμένους αποδείχθηκε εστία διασποράς του κορονοϊού\nΣύμφωνα με δημοσίευμα της ιστοσελίδας voria.gr, τρεις ημέρες μετά το γλέντι αρκετά άτομα εμφάνισαν υψηλό πυρετό, ενώ την τέταρτη ένας από τους καλεσμένους βρέθηκε θετικός στον κορονοϊό. Περισσότερα από 10 άτομα εμφανίστηκαν στα επείγοντα του νοσοκομείου Παπαγεωργίου παρουσιάζοντας πυρετό και ύποπτα συμπτώματα. Όλοι τους υποβλήθηκαν σε τεστ κορονοϊού, από τους οποίους τουλάχιστον οι τρεις βγήκαν θετικοί.\nΌπως τόνισαν πηγές του νοσοκομείου, οι τρεις ασθενείς εμφανίζουν ήπια συμπτωματολογία και αναμένεται να πάρουν εξιτήριο έως αύριο, προκειμένου να τεθούν υπό κατ’ οίκον περιορισμό. Σε εξέλιξη βρίσκεται η ιχνηλάτηση των επαφών τους, ενώ επικρατεί ανησυχία για ενδεχόμενη αύξηση των κρουσμάτων.